### Undtagelse af oplysninger om private forhold

I det materiale, du har bedt om aktindsigt i, indgår oplysninger om private forhold. Se nærmere i aktlisten.

Herunder er en række fraser svarende til de forskellige mulige lovgivninger. Vælg den/dem der svarer til begrundelsen for de valgte undtagelser.

Forvaltningsloven

Hvis det er muligt at beskrive, hvilken type af oplysninger der er tale om, uden at røbe selve det fortrolige forhold, bør du tilføje:

Der er tale om [”CPR-numre” / ”helbredsoplysninger” / ”oplysninger om private økonomiske forhold”.]

Retten til aktindsigt kan begrænses, hvis partens interesse i at kunne benytte kendskab til sagens dokumenter til varetagelse af sit tarv findes at burde vige for afgørende hensyn til andre private interesser, hvor hemmeligholdelse efter forholdets særlige karakter er påkrævet, jf. § 15 b, nr. 5, i forvaltningsloven.

Hvis selve de private oplysninger er overstreget:

De nævnte oplysninger er derfor overstreget.

Hvis sagen i stedet anonymiseres, og de (anonymiserede) private oplysninger udleveres:

Sagen er derfor anonymiseret ved overstregning af oplysninger, som kan knytte sagen til konkrete personer.

De pågældende oplysninger er omfattet af § 27 i forvaltningsloven om tavshedspligt, og der kan derfor heller ikke gives meroffentlighed, jf. § 10, stk. 1, 2. pkt., i forvaltningsloven.

Offentlighedsloven

Hvis det er muligt at beskrive, hvilken type af oplysninger der er tale om, uden at røbe selve det fortrolige forhold, bør du tilføje:

Der er tale om [f.eks. ”CPR-numre” / ”helbredsoplysninger” / ”oplysninger om private økonomiske forhold”.]

Oplysninger om enkeltpersoners private, herunder økonomiske, forhold er undtaget fra aktindsigt, jf. § 30, nr. 1, i offentlighedsloven.

Hvis selve de private oplysninger er overstreget:

De nævnte oplysninger er derfor overstreget.

Hvis sagen i stedet anonymiseres, og de (anonymiserede) private oplysninger udleveres:

Sagen er derfor anonymiseret ved overstregning af oplysninger, som kan knytte sagen til konkrete personer.

Kommunen har overvejet, om de undtagne oplysninger bør udleveres til dig efter princippet om meroffentlighed, jf. § 14 i offentlighedsloven. Kommunen har dog besluttet ikke at udlevere oplysningerne, idet de er omfattet af tavshedspligt, jf. § 27, stk. 1, nr. 2, i forvaltningsloven.

Offentlighedsloven og miljøoplysningsloven

Hvis det er muligt at beskrive, hvilken type af oplysninger der er tale om, uden at røbe selve det fortrolige forhold, kan du evt. tilføje:

Der er tale om [”CPR-numre” / ”adresser på navne- og adressebeskyttede personer” / ”helbredsoplysninger” / ”økonomiske forhold”.]

Oplysninger om enkeltpersoners private, herunder økonomiske, forhold er undtaget fra aktindsigt, jf. § 12, stk. 1, nr. 1, i 1985-offentlighedsloven, jf. miljøoplysningslovens § 2, stk. 1.

Hvis selve de private oplysninger er overstreget:

De nævnte oplysninger er derfor overstreget.

Hvis sagen i stedet anonymiseres, og de (anonymiserede) private oplysninger udleveres:

Sagen er derfor anonymiseret ved overstregning af oplysninger, som kan knytte sagen til konkrete personer.

For udlevering af materialet taler offentlighedens og din berettigede interesse i at få udleveret så mange oplysninger som muligt, herunder for at [beskriv, hvad interessen evt. består i, f.eks. ”få indsigt i kommunens sagsbehandling og oplysningsgrundlag i sagen”].

Imod udlevering af materialet taler, at oplysningerne er omfattet af tavshedspligt, jf. forvaltningslovens § 27, stk. 1, nr. 2.

Kommunen har efter en restriktiv fortolkning af adgangen til at begrænse aktindsigt i materialet og en samlet vurdering på baggrund af ovennævnte argumenter for og imod udlevering vurderet, at der ikke skal ske udlevering af materialet.

Kommunen har også overvejet, om de undtagne dokumenter bør udleveres til dig efter princippet om meroffentlighed, jf. 1985-offentlighedslovens § 4, men har med samme begrundelse som ovenfor ikke fundet grundlag for meroffentlighed.

Forvaltningsloven og miljøoplysningsloven

Hvis det er muligt at beskrive, hvilken type af oplysninger der er tale om, uden at røbe selve det fortrolige forhold, bør du tilføje:

Der er tale om [”CPR-numre” / ”helbredsoplysninger” / ”oplysninger om private økonomiske forhold”.]

Retten til aktindsigt kan begrænses, hvis partens interesse i at kunne benytte kendskab til sagens dokumenter til varetagelse af sit tarv findes at burde vige for afgørende hensyn til andre private interesser, jf. § 15, stk. 1, i 2012-forvaltningsloven, jf. § 2, stk. 1, i miljøoplysningsloven.

Hvis selve de private oplysninger er overstreget:

De nævnte oplysninger er derfor overstreget.

Hvis sagen i stedet anonymiseres, og de (anonymiserede) private oplysninger udleveres:

Sagen er derfor anonymiseret ved overstregning af oplysninger, som kan knytte sagen til konkrete personer.

For udlevering af materialet taler offentlighedens og din berettigede interesse i at få udleveret så mange oplysninger som muligt, herunder for at [beskriv, hvad interessen består i, hvis det fremgår af anmodningen, og ellers skriv f.eks.: ”bidrage til den offentlige debat om sagen” / ”få indsigt i kommunens sagsbehandling og oplysningsgrundlag”].

Imod udlevering af materialet taler, at oplysningerne er omfattet af tavshedspligt, jf. § 27, stk. 1, nr. 2, i forvaltningsloven og dermed det særlige hensyn til den registreredes privatliv, som tavshedspligten er udtryk for.

Kommunen har efter en restriktiv fortolkning af adgangen til at begrænse aktindsigt i oplysningerne og en samlet vurdering på baggrund af ovennævnte argumenter for og imod udlevering vurderet, at der ikke skal ske udlevering af oplysningerne.

De pågældende oplysninger er omfattet af § 27 i forvaltningsloven om tavshedspligt, og der kan derfor heller ikke gives meroffentlighed, jf. § 10, stk. 1, 2. pkt.