### Undtagelse af internt materiale

I det materiale, du har bedt om aktindsigt i, indgår et eller flere interne arbejdsdokumenter, som er udarbejdet af kommunen, og som ikke er afgivet til udenforstående. Se nærmere i aktlisten.

Der er tale om:

[Dokumenttype]

Interne arbejdsdokumenter er som udgangspunkt undtaget fra aktindsigt, jf. § 12, stk. 1, i 2012-forvaltningsloven, jf. § 2, stk. 1, i miljøoplysningsloven.

Vælg tekst er desuden ikke omfattet af § 13 i 2012-forvaltningsloven om visse interne dokumenter.

Ekstraheringspligt**:** Er der dokumenter eller passager, du ønsker at undtage, så tjek, om de indeholder oplysninger, der skal ekstraheres – se gengivelsen af bestemmelserne nedenfor. Hvis der er, skal disse passager udleveres. Er der herefter stadig dokumenter/passager, du ønsker at undtage, medtages det næste afsnit.

Kommunen har også vurderet, at de undtagne vælg tekst ikke indeholder oplysninger om faktiske omstændigheder af væsentlig betydning for sagsforholdet, jf. § 12, stk. 2, i 2012-forvaltningsloven, eller oplysninger om en sags faktiske grundlag, som er relevante for sagens afgørelse, eller eksterne eller særlige interne faglige vurderinger, jf. § 14 a og § 14 b i 2014-forvaltningsloven om ekstraheringspligt.

Kommunen har overvejet, om du alligevel efter en generel og konkret afvejning bør meddeles aktindsigt i materialet, jf. § 2, stk. 3, i miljøoplysningsloven.

For udlevering af materialet taler offentlighedens og din berettigede interesse i at få udleveret så mange oplysninger som muligt, herunder for at [beskriv, hvad interessen består i, hvis det fremgår af anmodningen, og ellers skriv f.eks.: ”bidrage til den offentlige debat om sagen” / ”få indsigt i kommunens sagsbehandling og oplysningsgrundlag”.].

Imod udlevering af materialet taler hensynet til [Beskriv konkret, hvad der taler imod en udlevering i den konkrete situation. Brug f.eks. en eller flere af følgende formuleringer: ”kommunens mulighed for at udarbejde udkast uden at risikere udlevering, inden der er taget stilling til foreløbige vurderinger eller foretaget kvalitetssikring af faktuelle oplysninger” / ”kommunens medarbejderes mulighed for på en fri og formløs måde at [skrive overvejelser ned / indhente interne [faglige/juridiske] vurderinger]” / ”kommunens adgang til på en fri og formløs måde at kunne [orientere/inddrage] [ledelsen/rådmanden] i forbindelse med sagen, inden den endelige afgørelse træffes”]

Kommunen har efter en restriktiv fortolkning af adgangen til at begrænse aktindsigt i materialet og en samlet vurdering på baggrund af ovennævnte argumenter for og imod udlevering vurderet, at der ikke skal ske udlevering af materialet.

Kommunen har også overvejet, om de undtagne dokumenter bør udleveres til dig efter princippet om meroffentlighed, jf. § 10 i 2014-forvaltningsloven, men har med samme begrundelse som ovenfor ikke fundet grundlag for meroffentlighed.